open-index/open-wikipedia-markdown huggingface dataset:
Blažkov (Krásno nad Kysucou)

**Blažkov** je mestská časť mesta Krásno nad Kysucou v okrese Čadca. Nachádza sa na ľavom brehu Kysuce, približne  juhovýchodne od centra mesta. Rozlohou je to najmenšia a zároveň aj najmenej zaľudnená mestská časť mesta Krásno nad Kysucou. 

Čo sa však týka historickej existencie, patrí k najstarším častiam Krásna nad Kysucou. Založená bola už v roku 1470 na príkaz mešťanov Žiliny. Nachádza sa tu aj najstaršia kaplnka v Krásne, ktorá je ako všetky iné zasvätená Sedembolestnej Panne Márii. Postavená bola v roku 1818. V cca 70 domoch žilo na konci roku 2010 okolo 400 obyvateľov.

Členenie:
* Drozdov
* Michálkov (U Zbúnov)
* Vane

Hranice s mestskou časťou:

* Krásno nad Kysucou-mesto: rázcestie cesty I/11 so Žilinskou ulicou
* Krásno nad Kysucou-Zákysučie: most pre chodcov cez rieku Kysuca

## Zdroj
* 

Kategória:Mestské časti Krásna nad Kysucou
Drozdov (Krásno nad Kysucou)

**Drozdov** je súčasť mestskej časti Blažkov v meste Krásno nad Kysucou v okrese Čadca, ktorej zástavba je skoncentrovaná pozdĺž jedinej ulici - Žilinskej. Okrem osady "U Drozda" tu patria aj osady Vyšné Vane, Nižné Vane a Dielnice. Žije tu okolo 100 obyvateľov.

Nachádzajú sa tu kaplnky v osadách Vyšné a Nižné Vane, autobusová zastávka Krásno nad Kysucou-Drozdov. Drozdovom prechádza príjazdová cesta k ceste I/11 Kysucký Lieskovec - Krásno nad Kysucou. Neďaleko pod kopcom Skačkov sa nachádza pomník obetiam z 2. svetovej vojny, ktorý však patrí do obce Dunajov. Do blízkeho Dunajova sa dá dostať pešo cez most pre peších a cyklistov ponad rieku Kysuca a cestu I/11. 

Hranica mestskej časti:

* s obcou Dunajov: most pre chodcov ponad rieku Kysuca a cestu I/11.
* Krásno nad Kysucou- Zákysučie: rieka Kysuca pri osade Gundášovci

Kategória:Krásno nad Kysucou
Kategória:Mestské časti na Slovensku
Kategória:Mestské časti Krásna nad Kysucou
Jón Þór Birgisson

thumb|Jón Þór „Jónsi“ Birgisson

**Jón Þór „Jónsi“ Birgisson** (* 23. apríl 1975, Island) je frontman, spevák a gitarista islandskej post-rockovej kapely Sigur Rós. Je známy svojím falzetovým vokálom a hrou na gitare pomocou sláku. 

## Biografia
Jónsi (vyslovuje sa *jounsi*) sa narodil slepý na pravé oko. Raz povedal: *„Keby som videl na obidve oči, asi by som sa zbláznil“* . Otvorene sa priznáva k homosexualite. Jeho priateľ, s ktorým žije, Alex Somers sa podiela na grafickom dizajne pre Sigur Rós a spolu s Jónsim založil hudobné zoskupenie *Jónsi&Alex*. Spolu taktiež vystupujú v rôznych islandských televíznych reláciách.

## Hudobná história
V roku 1995 bol Jónsi frontmanom v hudobnej skupine nazvanej Bee spiders, kde vystupoval pod pseudonymom *Johnny B*. Kapela vyhrala v roku 1995 ocenenie „Najzaujímavejšia kapela“ v súťaži pre neznáme hudobné skupiny. Tvorba skupiny je často prirovnávaná k tvorbe skupín ako The Smashing Pumpkins a pod. Taktiež bol frontmanom v grungeovej kapele s názvom Stoned, kde vystupoval pod pseudonymom *Frakkur* v rokoch 1992 - 1993. V roku 1994 založil spolu s Georgom Hólmom a Ágústom Ævarom Gunnarssonom skupinu Sigur Rós. V roku 2006 vypracoval spolu s priateľom Alexom sólový projekt. Prvotný názov projektu bol *Riceboy sleeps*, tak sa nazýva prvý album tohto zoskupenia s dnešným názvom Jónsi&Alex z júla roku 2009.

## Zaujímavosti
Jónsiho kapela Sigur Rós dostala názov podľa mena Jónsiho sestry, ktorá sa narodila v rovnakom čase, v akom bola sformovaná skupina. Sigur znamená v preklade *víťazstvo* a Rós *ruža*.

## Jazyky
Prevládajúcim materinským jazykom je prirodzene islandčina, no v piesňach prvých troch albumoch Von, Von Brigði, Ágætis Byrjun je použitý aj Jónsiho vlastný, umelo vytvorený jazyk **Vonlenska** (Von znamená v preklade *nádej*). Tento jazyk nemá žiadnu ustálenú gramatiku a pod., Jónsi ho používal iba ako akési pospevovanie, ktoré sa práve hodilo do danej melódie. Meno jazyka vzniklo od prvej piesne *Von*, kde bol použitý. Jónsi taktiež ovláda angličtinu.

## Odkazy
Stránka skupiny

Kategória:Sigur Rós
Shawn Crahan

**Michael Shawn Crahan** (*24. september 1969, v), známy aj ako **Clown** alebo **#6** je americký bubeník, pôsobiaci ako perkusionista a vokalista v americkej heavy-metalovej skupine Slipknot.

## Kariéra
Crahan sa narodil Des Moines, Iowa. Na začiatku svojej kariéry hral v niekoľkých skupinách. Bol ťažký alkoholik, pričom kúpa baru The Safari v Des Moines to len zhoršila, a spočiatku mal samovražedné sklony pre neúspechy.

Je jedným zo zakladajúcich členov Slipknotu, v skupine je od jej úplného začiatku, keď v nej získal pozíciu bubeníka. S príchodom nového bubeníka Joeyho Jordisona sa chopil úlohy perkusionistu. 

Takisto hrá na bicie vo vedľajších projektoch *To My Surprise* a *Dirty Little Rabbits*. Režíroval dokument o skupine *Voliminal:Inside The Nine*.

## Maska
Crahan nosí klaunovskú masku. Prvá bola neupravovaná, novšie už majú úpravy ako zips na ústach, čierna farba alebo ženské črty.

## Nástroje
* Pearl tympany 
* Pearl Competitor FFX-style pochodový rytmický bubon (12x14)
* Vic Firth 2B American Classic bubenícke paličky

## Diskografia

### [[Slipknot]]
* 1996: *[[Mate. Feed. Kill. Repeat.]]*
* 1999: *[[Slipknot (album)|Slipknot]]*
* 2001: *[[Iowa (album)|Iowa]]*
* 2004: *[[Vol. 3: (The Subliminal Verses)]]*
* 2008: *[[All Hope Is Gone]]*

### To My Surprise
* 2003: *To My Surprise*

### Dirty Little Rabbits
* 2007: *Breeding*
* 2009: *Simon*

Kategória:Heavymetaloví bubeníci USA
Kategória:Heavymetaloví speváci USA
Kategória:Členovia skupiny Slipknot
Kategória:Osobnosti z Des Moines
Možajsk

**Možajsk** je mesto v Rusku, najzápadnejšie mesto v Moskovskej oblasti. Nachádza sa 110 km severozápadne od Moskvy na rieke Moskva. Je to sídlo Možajského rajónu. Žije tu 31-tisíc obyvateľov (2008).

Prvé zmienky v kronikách v roku 1231, bol pevnosť na západných hraniciach Ruska. 

## Iné projekty

## Externé odkazy
* Oficiálna stránka

Kategória:Mestá v Rusku
Með suð í eyrum við spilum endalaust

***Með suð í eyrum við spilum endalaust*** je zatiaľ posledný, piaty štúdiový album od islandskej kapely Sigur Rós. Názov piesne sa do slovenčiny dá preložiť ako: *S popevkom v našich ušiach hráme donekonečna ďalej*.

## Štýl a texty
Oproti predchádzajúcim albumom sa na tomto albume takmer nevyskytuje typická sláčiková hra na gitare, poznávacie znamenie skupiny. Prevláda zvuk basovej gitary a klavíra. Pieseň *Festival* je celá naspievaná v umelom jazyku skupiny *Vonlenska*.

## Zoznam piesní
# „Gobbledigook“ – 3:05
# „Inní mér syngur vitleysingur“ – 4:05
# „Góðan daginn“ – 5:15
# „Við spilum endalaust“ – 3:33
# „Festival“ – 9:24
# „Með suð í eyrum“ – 4:56
# „Ára bátur“ – 8:57
# „Illgresi“ – 4:13
# „Fljótavík“ – 3:49
# „Straumnes“ – 2:01
# „All Alright“ – 6:21

Kategória:Albumy Sigur Rós
Kjartan Sveinsson

**Kjartan „Kjarri“ Sveinsson** (* 2. január 1978) je islandský multiinštrumentalista, najznámejší pre svoje pôsobenie v islandskej post-rockovej skupine Sigur Rós. Do skupiny nastúpil v roku 1998. Taktiež hral na nástrojoch ako flauta, píšťala, bendžo, oboje a aj na gitare. Kjartan tiež vystupoval a tvoril pod pseudonymom „The Lonesome Traveller“ spolu s ďalším členom skupiny Sigur Rós Orri Páll Dýrasonom a violistkou zo skupiny Amiina María Huld Markan Sigfúsdóttirovou, s ktorou sa neskôr oženil. Táto formácia prerábala skladby od Sigur Rós do žánru alternatívne country.

Kategória:Sigur Rós
Paul Gray

**Paul Dedrrick Gray** (* 8. apríl 1972, Los Angeles, Kalifornia, USA –  † 24. máj 2010, Des Moines, Iowa, USA) , známy aj ako The Pig alebo #2 bol basgitarista americkej nu metalovej skupiny Slipknot. 

## Kariéra
Gray sa narodil v Los Angeles, ale neskôr sa jeho rodina presťahovala do Des Moines v Iowe, kde už v mladosti vystupoval v niekoľkých skupinách. Neskôr sa stal jedným zo zakladajúcich členov Slipknotu a zostal jediným členom skupiny, ktorý si zachoval svoju pôvodnú úlohu v skupine. Bol jedným z troch členov, spolu s Chrisom Fehnom a Jimom Rootom, ktorí sa nenarodili v Des Moines.

## Smrť
Úrady v Des Moines vyhlásili, že Gray bol nájdený okolo 11 hodiny v jednej z hotelových izieb TownePalace v Urbandale-i, Iowe. Umrel na predávkovanie morfiom a fentanylom. Údajne trpel vážnou srdcovou chorobou

## Maska
Gray najskôr používal pásku omotanú okolo hlavy. Potom používal Halloweensku prasaciu masku. S príchodom albumu Iowa zmenil masku na čiernu s tmavými otvormi pre oči a nos. Ďalej túto masku len mierne menil, napríklad pridal kovové tyčky na otvor pre ústa alebo menšie detaily ako jazvy. 

## Hra
Gray spravidla používa brnkátko, ale v deme Mate. Feed. Kill. Repeat. možno počuť slapovanie. Taktiež používa veľmi nezvyčajné ladenie, napríklad:
* B-E-A-D: Gently, Left Behind, I Am Hated, The Shape, Metabolic, No Life, Scissors, Eeyore, Diluted, Me Inside, Liberate, Tattered And Torn, Surfacing, Spit It Out, Eyeless, Only One, Opium Of The People, Circle, Welcome, Vermillion, Pulse Of The Maggots, Before I Forget, Vermillion Part 2, The Nameless, The Virus Of Life, Danger, Keep Away, Scream, Three Nil, The Blister Exists
* B-E-D-G: Disasterpiece
* A-D-G-C: Everything Ends
* B-F#-B-E: Duality, Skin Ticket, Iowa, Purity, (sic), Wait and Bleed, Do Nothing/Bitchslap
* A-E-A-D: New Abortion, The Heretic Anthem, My Plague, People = Shit, Psychosocial
* B-A-D-G: Killers Are Quiet
* C-G-C-F: Slipknot
* D-E-A-D: Some Feel

## Diskografia

### Slipknot
* 1999: *[[Slipknot (album)|Slipknot]]*
* 2001: *[[Iowa (album)|Iowa]]*
* 2004: *[[Vol. 3: (The Subliminal Verses)]]*
* 2005: *[[9.0 Live]]*
* 2008: *[[All Hope Is Gone]]*
* 2014: *[[5:The Gray Chapter]]*
* 2019: *[[We Are Not Your Kind]]*

### Mimo skupiny

* 2005: *The All-Star Sessions* (Roadrunner United)
* 2007: *Worse Than a Fairy Tale* (Drop Dead, Gorgeous)
* 2008: "Last Stop: Crappy Town" (Reggie And The Full Effect)
* 2008: "Behind the Player: Paul Gray" (IMV) - DVD

## Referencie

Kategória:Heavymetaloví basgitaristi USA
Kategória:Členovia skupiny Slipknot
Kategória:Osobnosti z Los Angeles
Kategória:Osobnosti z Des Moines
Orri Páll Dýrason

thumb|Orri Páll Dýrason

**Orri Páll Dýrason** (* 4. júl 1977, Island) je bubeníkom v islandskej post-rockovej skupine Sigur Rós. 

## Hudobná história
Do skupiny nastúpil v roku 1999 po odchode predchádzajúceho bubeníka a spoluzakladateľa skupiny  Ágúst Ævar Gunnarssona. Spolu s Kjartan Sveinssonom a jeho ženou účinkoval tiež v hudobnom zoskupení *The Lonesome Traveller*.

## Biografia
Orri je ženatý s Lukka Sigurðardóttirovou, zobrali sa v roku 2005 na Hawaii. Má tiež dieťa z predchádzajúceho vzťahu. Dcéra sa volá Vaka, podľa nej sa volá i prvá skladba z albumu *[[( )]]*. Dnes žije Orri aj so svojou ženou v meste Mosfellsbær, neďaleko od Reykjavíku na Islande.

## Sigur Rós
S kapelou nahral zatiaľ päť albumov: *[[( )]]* (2002), *[[Takk...]]* (2005), *[[Hvarf/Heim]]* (2007),*[[Með suð í eyrum við spilum endalaust]]* (2008) a *[[Valtari]]* (2012).

Kategória:Sigur Rós
Kategória:Narodenia v 1977
Georg Hólm

**Georg Hólm** (* 6. apríl 1976, Island) je basgitarista v islandskej post-rockovej skupine Sigur Rós. Spolu s Jónsim je spoluzakladateľom kapely.

## Osobný život
Georg Hólm má ženu menom Svanhnít. Majú spolu dcéru, ktorá sa volá Elena. Georg má tiež nevlastnú dcéru menom Salka, po ktorej sa volá jedna z piesní od Sigur Rós. Georgov otec Haukur je reportér v islandskej televízii.

Georg má tiež dvoch bratov: Kjartana Dagura Hólma (* 1989), ktorý je gitarista v kapele *For a Minor Reflection* a Starriho Hólma (* 1999).

## Zaujímavosti
Je jediným členom kapely, ktorý nemá patronymické meno. Na Islande majú prevahu patronymické mená (t. j. napr. Sigurdsson = Sigurdurov syn), výnimkou sú prisťahovalci, ale tiež potomkovia bohatých šľachticov na Islande, ktorí dali prednosť klasickým priezviskám.

Myšlienka Jónsiho hrania na gitare pomocou sláku vznikla tak, že tretí spoluzakladateľ a už aj bývalý člen kapely Ágúst dostal k narodeninám slák a Georg to vyskúšal na svojej base, zvuk sa mu však nepáčil. Potom skúsil slák použiť Jónsi, ktorému sa to zapáčilo.

Kategória:Islandskí rockoví basgitaristi
Kategória:Sigur Rós
Takk...

**Takk** ( v preklade *Vďaka*) je štvrtý štúdiový album islandskej post-rockovej kapely Sigur Rós. Je to najúspešnejší a najpredávanejší album tejto skupiny. Singel Hoppípolla sa umiestnil v rebríčku UK chart na 25 mieste. Celosvetovo sa predalo 800 000 kópií tohto albumu. Sigur Rós taktiež nahrali videá k piesňam „Glósóli“, „Hoppípolla“ a „Sæglópur“.

## Zoznam skladieb
# „Takk...“ (Vďaka...) – 1:57 
# „Glósóli“ (Rozžeravené chodidlá) – 6:15 
# „Hoppípolla“ (Skákanie do kaluží) – 4:28 
# „Með blóðnasir“ (Krváca mi z nosa) – 2:17 
# „Sé lest“ (Vidím železnicu) – 8:40 
# „Sæglópur“ (Stratený v mori) – 7:38 
# „Mílanó“ (Miláno) – 10:25 
# „Gong“ (Gong) – 5:33 
# „Andvari“ (Zafír) – 6:40 
# „Svo hljótt“ (Tak ticho) – 7:24 
# „Heysátan“ (Kopa sena) – 4:09

Kategória:Albumy Sigur Rós
Hoppípolla

**„Hoppípolla“** je úspešná skladba od islandskej post-rockovej skupiny Sigur Rós, druhá náhravka z albumu *[[Takk...]]*. Vyšla ako singel.

## Použitie v televízii a vo filmoch
Hoppípolla bola využitá ako hudobný sprievod v seriáli na BBC, Planéta zem TV série v roku 2006. Práve tento seriál preslávil skladbu a stala sa veľmi využívanou v médiách. Ďalej bola použitá ako promočná skladba k FIFA World Cup 2006. Skladba bola využitá aj v traileroch k filmom ako Milionár z chatrče, Penelope a Potomkovia ľudí. Bola použitá i ako sprievodná hudba v dokrútkach a rozhovoroch v súťažiach The X-Factor a Britain's Got Talent.

Kategória:Piesne Sigur Rós
Curzonova línia

thumb|Línia vyznačena zelenou

**Curzonova línia** (podľa britského ministra zahraničných vecí lorda Georgea Nathaniela Curzona) bola vytýčená po skončení 1. svetovej vojny podľa uznesenia Rady Dohody z 8. decembra 1919, ktorá tvorila východnú hranicu Poľska. Jej trasa viedla:

:Grodno - Jalovka - Nemirovo - Brest - rieka Bug - Krylovo a potom juhozápadne k česko-slovenskej hranici.

Počas poľsko-ruskej vojny v roku 1920 bolo Moskve navrhnuté, aby sa postup Červenej armády zastavil na tejto línii. Jaltská konferencia troch mocností v roku 1945 prijala dohodu, že východná hranica Poľska má viesť po Curzonovej línii; dohoda o sovietsko-poľskej hranici, ktorej základom bola Curzonova línia s úpravami v prospech Poľska na severe a západe, sa podpísala v Moskve 16. augusta 1945.

## Pozri aj
* Poľsko-ukrajinská vojna
* Medzimorie
* Dmowského línia

Kategória:Dejiny Poľska
Kategória:Druhá poľská republika
Balkánska vojna

**Balkánska vojna** (iné, zriedkavé názvy: **vojna na Balkáne**, **balkánsky konflikt**/**konflikt na Balkáne**) môže byť:
* jedna dvoch veľkých vojen na Balkáne v rokoch 1912-1913 (spolu často pod názvom **balkánske vojny**), t. j.:
** prvá balkánska vojna
** druhá balkánska vojna
* zriedkavo: prvá svetová vojna, najmä jej balkánska časť, synonymum: tretia balkánska vojna, pozri prvá svetová vojna

**Balkánsky konflikt**/**konflikt na Balkáne** (iné názvy: najmä v prvom význame: **vojna na Balkáne**, zriedkavo: **balkánska vojna**) môže byť aj:
* občianska vojna v Juhoslávii (1991 - 1995/2001)
* Balkánska kríza (70. roky 19. storočia)
* balkánske ťaženie (nemecký prepad Juhoslávie a Grécka v roku 1941)

## Pozri aj
* tretia balkánska vojna
Giffenov statok

**Giffenov statok** je statok, po ktorom stúpa dopyt, keď jeho cena stúpa, teda inými slovami statok, ktorého cenová elasticita dopytu je kladná. Statok je Giffenovým statkom, ak je to statok veľmi inferiórny a zároveň nemá substitúty a zároveň tvorí percentuálne vysokú časť príjmu spotrebiteľa. Súvisiaci jav (dopyt po statku stúpa so stúpajúcou cenou) sa nazýva **Giffenov paradox** alebo **Giffenov efekt**. Je pomerne zriedkavý.

Napríklad majme dva statky, každý inej hodnoty, napríklad statok A (Giffenov statok) je inferiórny a naopak statok B je luxusný. Pri zvýšení ceny statku A sa stáva statok B relatívne lacnejší, čiže substitučný efekt pôsobí vyšším dopytom po statku B, ale statok A je tak podradný, že dôchodový efekt pôsobí tak silne proti substitučnému, že sa naopak zvýši spotreba statku A.

Jeden takýto príklad nastal v Írsku začiatkom 19. storočia. Zemiaky tvorili vtedy veľkú časť jedálnička chudobných ľudí; aj keď ich cena vzrástla, malo to negatívny dôchodový efekt na domácnosti. Ľudia zareagovali na svoju životnú úroveň znížením spotreby luxusných statkov a spotrebovávali viac základných potravín v podobe zemiakov. Vtedy naozaj zvýšenie ceny zemiakov viedlo k ich vyššej spotrebe.

Kategória:Mikroekonómia
Základná škola (Močenok, Školská 1699/23)

**Základná škola v Močenku** je štátna plne organizovaná základná škola s právnou subjektivitou a vyučovacím jazykom slovenským. Škola má 9 ročníkov a v súlade s medzinárodnou normou pre klasifikáciu vzdelávania ISCED poskytuje základné vzdelávanie (ISCED 1, ISCED 2). Chod školy zabezpečuje 32 pedagogických a 13 nepedagogických zamestnancov. Navštevuje ju okolo 400 žiakov.

Súčasťou Základnej školy je *Školský klub detí* a *Centrum voľného času Slniečko*, ktorého náplňou sú voľnočasové aktivity detí v podobe krúžkovej činnosti atď. 

## História školy
Predpokladá sa, že prvá škola v Močenku bola založená po roku 1560. Vývoj školstva dospel do školského roku 1961/1962, keď sa 6. - 9. ročník práve vzniknutej Základnej deväťročnej školy mohol učiť v novovybudovaných priestoroch. V roku 1963 bola výstavba ukončená. Školu tvorili dva pavilóny a telocvičňa a tak sa do nej mohol presunúť i 3., 4. a 5. ročník. Žiaci 1. a 2. ročníka sa ešte učili v starej škole, tzv. Orlovňa. Ďalší nový pavilón školy s deviatimi triedami pribudol v roku 1980 a presunul sa i 1. a 2. ročník. V roku 1985 sa škola rozšírila o ďalšiu novú budovu, postavenú pre kuchyňu, školskú jedáleň a družinu. Od 1. 4. 2002 má škola právnu subjektivitu. V roku 2009 sa uskutočnila rekonštrukcia Základnej školy.

### Riaditelia školy
* Matej Jánsky (1961 - 1965)
* Jozef Klokner (1965 - 1967)
* Dr. Ľudovít Suchý (1967 - 1991)
* Mgr. Mária Lovásová (1991 - 2000)
* Mgr. Gabriela Lovásová (2000 - 2015)
* Mgr. Eduard Lacko (2016 - súčasnosť)

## Súčasnosť
thumb|Základná škola v Močenku
### Zámer školy
* poskytovanie základného vzdelania všetkým žiakom bez rozdielu nadania, zdravotného stavu, študijných výsledkov, schopností a daností plniacim si povinnú školskú dochádzku
* vytvorenie podmienok na sebarealizáciu každého dieťaťa v určitej oblasti spoločenského uplatnenia modernými metódami a formami
* prehlbovanie pôsobenia školy na správny hodnotový systém žiakov - formovanie národného povedomia, hrdosti na národnú a miestnu príslušnosť
* vytváranie podmienok pre úzke prepojenie učiva a života, transformácia tradičnej výučby na tvorivo-humánnu výchovu a vzdelávanie

Vzdelávanie v škole prebieha podľa Školského vzdelávacieho programu *Dúha*
:::***D'''ajme šancu vzdelávať sa všetkým''
:::***Ú**spech zažijem vždy po dobre vykonanej práci''
:::***H*'rami sa tiež učíme*
:::***A**ktivita na vyučovaní nás posúva vpred.''

### Areál školy
Areál školy je v súčasnosti zložený z piatich budov. V troch budovách prebieha vyučovanie. Okrem bežných tried sú tu 2 jazykové učebne, 2 počítačové učebne, 2 knižnice, učebňa fyziky a chémie, dieľňa a učebňa na hudobnú výchovu. Štvrtou budovou je telocvičňa. V piatej budove sa nachádza kuchyňa so školskou jedálňou a Školský klub detí. Areál školy je upravený peknou zeleňou.

## Iné projekty

## Pozri aj
*Obec Močenok

## Externé odkazy
*Oficiálna webová stránka školy
*Oficiálna webová stránka obce Močenok

Kategória:Základné školy na Slovensku
Kategória:Močenok
Kategória:Školy v okrese Šaľa
Jacob Augustus Riis

**Jacob Augustus Riis** (* 3. máj 1849, Ribe - † 26. máj 1914, Barre, Massachusetts) bol americký fotograf, sociológ, novinár a spisovateľ.

Pochádzal z Dánska, narodil sa v Ribe. Vyučil sa stolárom. V roku 1870 sa presťahoval do Spojených štátov amerických. 

Dlho sa nemohol uchytiť. Striedal zamestnania, cestoval po krajine, žil v chudobných pomeroch. Roku 1877 sa stal policajným a súdnym reportérom novín The New York Tribune, neskôr The Evening Sun. Prinášal spravodajstvo z bedárskych štvrtí, kde sa tiesnili v starých domoch bez kanalizácie a vodovodu státisíce ľudí a kde sa rodila zločinnosť. 
Písal mnoho článkov, aby upozornil na neľudské životné podmienky v týchto štvrtiach, neskôr siahol po názornejšom fotografickom obraze. Nakoľko neuspel u fotografov, ktorí sa zľakli práce v nebezpečnom prostredí, kúpil si začiatkom roku 1888 platňový fotoaparát. Využil vtedy nový vynález bleskového svetla a dokumentoval ponižujúce spôsoby života v nájomných ubytovniach kasárenského typu (jeden z takýchto typických domov mal 2781 nájomníkov, v jednej miestnosti bývalo až 9 ľudí a v celom dome bola iba jedna vaňa na kúpanie). Ďalej dokumentoval pomery v policajných nocľahárňach a prácu detí využívanú v domácich remeselných dielňach. 

O rok neskôr uverejnil v časopise Scribner's článok "Ako žije druhá polovica", v ktorom svoje kritické texty doplnil kresbami vyhotovenými podľa vlastných fotografií. Materiály vzbudili taký ohlas, že v rozšírenej forme, ale aj s priamymi reprodukciami fotografií, vyšli v roku 1890 knižne pod tým istým názvom. 

Riis vydal deväť kníh, okrem iných „Deti chudobných“, 1892, „Z Mulberry Street“, 1898. Ich pomocou a novinových článkov a prednášok, na ktorých používal diapozitívy svojich fotografií, dosiahol niektoré zmeny a nápravy. Zrušili sa policajné nočné útulky, bola zriadená škola pre bezprízorné deti, doplnili sa zákony o detskej práci a odstránila sa celá ulica Mulberry Bend, ktorá bola skrýšou zločincov. Na jej mieste sa zriadil park a vybudoval obytný dom Susedská osada Jacoba A. Riisa. 
Jeho menom nazvali sídlisko, školy, parky a ihriská po celých Spojených štátoch. 

thumb|left|„Mestskí banditi“, približne v 1890
Riis nefotografoval dlho, iba do konca storočia. Ale aj v tejto krátkej dobe (asi deväť rokov) vytvoril fotografické dielo, ktoré patrí medzi najpozoruhodnejšie a najzávažnejšie humanistické programy fotografie. Hoci sa neusiloval o umeleckú tvorbu, ako sám priznáva, predsa prispel k základnému umeleckému druhu, ktorý sa v jeho období začal formovať – Umelecká reportáž.

## Dielo
* Ako žije druhá polovina - 1890
* Deti chudobných - 1892
* Na tému venovanú ľuďom žijúcim v Newyorských brlohoch venoval ďalších 6 kníh

## Literatúra
* *Dejiny fotografie*, Ľudovít Hlaváč, (1987)
* *Příběh fotografie*, Daniela Mrázková, (1975)

## Iné projekty

## Pozri aj
* Novinárska fotografia

## Zdroj

Kategória:Narodenia v 1849
Kategória:Úmrtia v 1914
Kategória:Fotografi USA
Kategória:Portrétni fotografi USA
Mortal Kombat

**Mortal Kombat** je prvý diel arkádových bojových hier série Mortal Kombat od spoločnosti Midway. Vydaná bola v auguste 1992. Jej princíp je veľmi jednoduchý - hráč si vyberie postavu a snaží sa s ňou prebojovať cez arény s rôznymi súpermi. Z dôvodu značnej brutality sa prvý diel považoval za premiéru herných krvákov. Keď jeden hráč stratil všetku svoju energiu nepadol hneď k zemi, ako v podobných hrách, ale víťaz ho mohol "doraziť", resp. zabiť brutálnym spôsobom.

Hra sa dočkala mnohých pokračovaní a niekoľkých filmových spracovaní (Mortal kombat z roku 1995 a Mortal kombat annihilation z roku 1997), ale aj komiksov.

## Pokračovania

## Externé odkazy
* Mortal Kombat.com
* Mortal Kombat Wiki

Kategória:Arkády
Kategória:Počítačové hry pre viacerých hráčov
Zakon sudnyj ľudem

**Zakon sudnyj ľudem** (prepisované aj **Zakon sudnyj ľjudem, Zákon sudnyj ľjudem** alebo nepresne *Zakon sudnyj ljudem, Zákon sudnyj ljudem*; po slovensky **Súdny zákon(ník) pre svetských ľudí, Súdny zákon pre laikov**, **Zákon súdny pre svetských ľudí** [laikmi sa myslia svetskí ľudia]) je najstarší (zachovaný) slovanský právny spis. Je to starosloviensky občiansky a trestný zákonník v 32 článkoch, ktorý vznikol v druhej polovici 9. storočia, a to (podľa použitého jazyka) na Veľkej Morave. Autorom je Konštantín-Cyril, možno spolu s Metodom.

Staršie sa usudzovalo, že vznikol v Macedónii alebo Bulharsku alebo že ide dokonca o staroruský text. Väčšina textu zákonníka je  preklad 17. kapitoly Eklogy z 8. stor. prispôsobený slovanskému a západorímskemu prostrediu (prípadne čiastočne priamo preklad rímskokatolíckeho práva). Tri kapitoly o zákaze pohanských obetí, prísahách a svedkoch pochádzajú z Mojžišovho zákona. Rovnako grécky originál neobsahuje: ustanovenie o počte svedkov, časť o rozdiele medzi svetským a božím právom a tresty pre podpaľačov. Text je zmenený oproti originálu v dvoch smeroch:
# bolo pridané ustanovenie o trestoch za pohanské praktiky; podľa Justiniánovho kódexu
# nahradenie telesných trestov (mrzačenie) miernejšími - napr. pokánie
Zakon sudnyj ľudem sa na Veľkej Morave používal popri domácom obyčajovom práve. Nikdy sa však neplnil úlohu oficiálnej normy Veľkej Moravy. Po vyhnaní Metodových žiakov z Veľkej Moravy bol zákon prenesený do Bulharska. 

Text bol nájdený vo viacerých rukopisoch z 13. a 14. storočia, najznámejší je Novgorodskij spisok (1280, Rusko).

Ustanovenia Zakon sudnyj ľudem „poskytujú zaujímavý obraz o stupni sociálneho vývoja a rozverstvení veľkomoravskej spoločnosti (pokiaľ v ňom však nie sú vnesené aj niektoré prvky z omnoho vyspelejšieho sociálneho prostredia Byzancie) na prelome druhej a tretej tretiny 9. storočia.“

## Poznámky


## Referencie

## Zdroje
*Podrobnejšie informácie + Text zákona 
*MINÁRIK, Jozef. *Stredoveká literatúra: svetová, česká, slovenská*. 1. vyd. Bratislava: Slovenské pedagogické nakladateľstvo, 1977.
*STANISLAV, Ján. *Starosloviensky jazyk 1*. Bratislava: Slovenské pedagogické nakladateľstvo, 1978.
*

## Ďalšia literatúra
* 
* 

## Pozri aj
* nomokánon

Kategória:Literatúra v staroslovienskom jazyku
Kategória:Literatúra na Veľkej Morave
Kategória:Občianske právo
Kategória:Právne predpisy na Slovensku
Kategória:Právne predpisy v Česku
Microsoft SQL Server

**Microsoft SQL Server** je relačný databázový systém (anglicky relational model database server) programovaný firmou Microsoft. Jeho hlavné dotazovacie jazyky sú T-SQL a ANSI SQL.

## Iné projekty

## Externé odkazy
* Whitepaper Microsoft SQL 2008

Kategória:Databázové systémy
Kategória:Softvér pre OS/2
Kategória:Softvér pre Windows
Kategória:Softvér pre Linux
Kategória:Softvér z 1989
Karol X. (Francúzsko)

**Karol X.** (* 9. október 1757, Versailles, Francúzsko – † 6. november 1836, Gorica, Taliansko) bol francúzsky kráľ z rodu Bourbonovcov vládnuci v rokoch 18241830.

## Životopis
Jeho otcom bol dauphin Ľudovít Ferdinand, syn kráľa Ľudovíta XV, matkou Mária Jozefa Saská. Mal niekoľko súrodencov, medzi nimi aj starších bratov Ľudovíta XVI. (popraveného počas Francúzskej revolúcie) a Ľudovíta XVIII.

Pôvodne mal titul Karol, vojvoda z Artois. Od počiatku Francúzskej revolúcie (1789) patril k jej odporcom a emigrantom a usiloval sa o znovunastolenie vlády Bourbonovcov. Po opätovnom nastolení vlády Bourbonovcov (1815) sa vrátil do Francúzska, kde nastúpil na trón v roku 1824 po smrti svojho vládnuceho brata Ľudovíta XVIII. Viedol vládu opierajúc sa o klérus. Obmedzil slobodu tlače a volebné práva a to ho stálo trón po júlovej revolúcii v roku 1830.

Po strate trónu cestoval a žil v exile aj s rodinou a manželkou Máriou Teréziou Savojskou. Bol posledným panovníkom z hlavnej rodovej vetvy rodu Bourbonovcov. Júlová revolúcia vyniesla na trón Ľudovíta Filipa Orleánskeho z mladšej rodovej vetvy Bourbonovcov.

## Genealógia

## Iné projekty

Kategória:Bourbonovci
Kategória:Králi Francúzska
Kategória:Katolícki panovníci
Kategória:Osobnosti z Versailles
Kategória:Panovníci, ktorí abdikovali
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Sojuz 32

**Sojuz 32** () bol sovietsky pilotovaný kozmický let v rámci programu Sojuz. Sojuz 32 vyštartoval 25. februára 1979 z kozmodrómu Bajkonur k stanici Saľut 6. Celkovo išlo o ôsmu misiu k stanici a siedmu s úspešným spojením. Veliteľom lode bol Vladimir Ľachov a palubným inžinierom bol Valerij Riumin. Vo vesmíre strávili 175 dní, čím vytvorili nový rekord.

## Priebeh letu
### Štart
Loď odštartovala 25. februára 1979 odpoludnia z kozmodrómu Bajkonur pomocou rakety Sojuz-U. Štart sa vydaril, loď sa dostala na orbitu 193 – 250 km, bez problémov fungoval i zapnutý systém automatického približovania. K pevnému pripojeniu k stanici došlo 26. februára 1979 a ten istý deň obaja kozmonauti prešli do Saľutu, ktorý bol na obežnej dráhu už jeden a pol roku.

### Návštevy
Počas svojho pobytu stála posádka prijala tri zásobovacie lode typu Progress a ďalšiu Sojuz 34 (tentoraz bezpilotnú).

*Progress 5 sa pripojil 12. marca 1979, po vyložení zásob sa 3. apríla odpojil a zanikol v atmosfére. 
*Sojuz 33 sa pokúsil pripojiť na Saľut 11. apríla, jeho medzinárodná posádka v zložení Nikolaj Rukavišnikov (Rus) a Georgi Ivanov (Bulhar) sa po márnych pokusoch obnoviť funkciu korekčného motora vrátila na Zem. Bolo to prvé zlyhanie korekčného systému Sojuzu vo vesmíre. 
*Progress 6 sa pripojil 15. mája 1979, boli z neho vyložené dopravené zásoby, jeho motor bol trikrát využitý k zvýšeniu dráhy komplexu na 358 – 371 km. Dňa 8. júna sa od stanice odpojil, aby zanikol v atmosfére.
*Sojuz 34 bolo označenie bezpilotnej dopravnej lodi, ktorá sa k stanici pripojila ihneď po odlete Progressu 6, teda 8. júna a pri stanici zostala pripojená, aby neskôr základnú posádku dopravila domov.

### Práce na stanici
V dobe ich príletu bola stanica tri mesiace prázdná. Obaja kozmonauti ju postupne uviedli do pracovného režimu a zároveň vypli časť prevádzkových systémov svojej lodi, s ktorou prileteli. Zahájili obvyklý pracovní deň od 6 do 21 hodín na pripravených experimentoch. Využili svoju loď 1. marca k navedeniu celého komplexu na vyššiu obežnú dráhu, pretože pod vplyvom príťažlivosti klesal. Zároveň bola upravená dráha na 308 – 338 km s periódou 91 minút.

### Sojuz 32 pristál
Pôvodná loď Sojuz 32 prekročila projektovanú dobu možného zotrvania vo vesmíre (90 dní). Preto sa odpojila 13. júna 1979  a mäkko pristála bez posádky na území Kazachstanu. V jej útrobách boli na Zem k vedeckému skúmaniu odvezené rôzne materiály z experimentov kozmonautov.

## Posádka
Odštartovala:
*  Vladimir Ľachov, veliteľ (1)
*  Valerij Riumin, palubný inžinier (2)

(V zátvorkách je uvedený celkový počet letov do vesmíru vrátane tejto misie.)

### Náhradná posádka
*  Leonid Popov, veliteľ
*  Valentin Lebedev, palubný inžinier

## Parametre misie
* Hmotnosť: 6800 kg
* Perigeum: 198,4 km
* Apogeum: 274,3 km
* Sklon: 51,61°
* Perióda: 89,04 min

## Referencie


## Literatúra
*

## Iné projekty

## Zdroj
* 

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1979
Filipínčina

**Filipínčina** je jedným z dvoch úradných jazykov Filipín (druhým je angličtina), založený na jazyku Tagalog s prímesou slov pochádzajúcich z iných filipínskych jazykov. Patrí do západnej vetvy rodiny malajsko-polynézskych jazykov. Je materinským jazykom značnej časti obyvateľov centrálnych regiónov Filipín, ako materinský jazyk ho používa približne 25 miliónov ľudí.

## Vzorový text

### Všeobecná deklarácia ľudských práv

#### filipínsky
Ang lahat ng tao'y isinilang na malaya at pantay-pantay sa karangalan at mga karapatan. Sila'y pinagkalooban ng katwiran at budhi at dapat magpalagayan ang isa't isa sa diwa ng pagkakapatiran.

#### slovensky
Všetci ľudia sa rodia slobodní a sebe rovní , čo sa týka ich dostojnosti a práv. Sú obdarení rozumom a majú navzájom jednať v bratskom duchu.

Kategória:Jazyky
Dzs

**Dzs** je trigraf vyskytujúci sa v maďarskom jazyku. Je ôsmym pímenom maďarskej abecedy. Vyslovuje sa ako slovenské ''dž'', napr.: dzsungel [džungla]. Nepatrí medzi časté znaky v maďarčine, no je jediným trigrafom v tomto jazyku.

## Referencie

Kategória:Trigrafy latinskej abecedy
Ariel (meno)

**Ariel** je krstné starozákonné meno hebrejského pôvodu. Pochádza zo slova *Ariél* s významom Boží lev, alebo Boží oheň. Používa sa ako mužské, ale aj ženské meno.

## Filmy
* The Little Mermaid: Ariel's Beginning, animovaná rozprávka z dielne Walta Disneyho, 2. vydanie z r. 2008

Kategória:Krstné mená
Kategória:Mužské mená
Kategória:Ženské mená
Kategória:Mužské mená hebrejského pôvodu
Kategória:Ženské mená hebrejského pôvodu
Univerzitná nemocnica

**Univerzitná nemocnica** alebo (v Bratislave a Košiciach len do júna 2010) **fakultná nemocnica** je nemocnica, ktorá sa podieľa aj na príprave na zdravotnícke povolania, na výučbe a ďalšom vzdelávaní zdravotníckych pracovníkov a preto spolupracuje s príslušnou univerzitou/univerzitami, resp. ich fakultami. 

Na Slovensku existujú tri, Univerzitná nemocnica Bratislava (zahŕňajúca viacero nemocníc), Univerzitná nemocnica Louisa Pasteura Košice a Univerzitná nemocnica Martin. Okrem nich sa zdravotnícky personál pripravuje aj v špecializovaných národných ústavoch (napr. Národný ústav detských chorôb, Národný onkologický ústav).

Od júna 2010 platí na Slovensku právna úprava, kedy podľa paragrafu 7 Zákona č. 578/2004 v znení neskorších predpisov označenie *fakultná nemocnica* môže používať zariadenie, ktoré má uzatvorenú zmluvu s vysokou školou a uskutočňuje výučbu zdravotníkov vo vysokoškolských nelekárskych odboroch a označenie *univerzitná nemocnica* môže mať zariadenie vtedy, ak má uzatvorenú zmluvu s univerzitnou vysokou školou a uskutočňuje výučbu lekárov.

Kategóriu fakultnej nemocnice spĺňajú nemocnice v Banskej Bystrici, Nitre, Nových Zámkoch, Prešove, Ružomberku, Trenčíne, Trnave a Žiline, ako aj špecializované detské nemocnice v Bratislave a Košiciach.

## Referencie


Kategória:Nemocnice
Sofia (meno)

**Sofia** je krstné ženské meno, gréckeho pôvodu. Vzhľadom na to, že sa tak nazývala aj najveľkolepejšia katedrála na svete Hagia Sofia v Carihrade, meno sa veľmi rýchlo rozšírilo medzi východnými pravoslávnymi Slovanmi. V stredoveku sa však už meno dostalo aj na západ. Na Slovensku oslavuje meniny 15. mája, spolu so slovenským ekvivalentom mena, Žofiou.

Meno Sofia bolo v roku 2019 najviac používaným menom pre novonarodené dievčatá, bolo použité 762 krát. 

## Alternatívy mena
Žofia, Sofia, Sophie 

## Slávne nositeľky
* Sophia Bushová, americká herečka, režisérka a rečníčka
* Sophia Coppollová, americká režisérka, herečka, producentka a scenáristka
* Sophie Ellis Bextor, britská speváčka
* Sofija Vasilievna Kovalevská, ruská matematička
* Sophia Lorenová, talianska herečka

## Referencie

Kategória:Krstné mená
Kategória:Ženské mená
Kategória:Ženské mená gréckeho pôvodu
Základná škola (Košice, Kežmarská 30)

**Základná škola, Kežmarská 30, Košice** je základná škola v  Košiciach, mestskej časti Západ.

Budova školy je spojená školskou jedálňou so základnou školou Kežmarská 28. Rozdiel medzi školami je, že ZŠ Kežmarská 28 je zameraná na výučbu cudzích jazykov a ZŠ Kežmarská 30 na vyučovanie prírodovedných predmetov s dôrazom na informatiku, matematiku a cudzie jazyky.

## História
Škola bola založená 4. september 1967. V roku 1975 sa škola ako druhá v Košiciach etablovala na školu s rozšíreným vyučovaním matematiky a prírodovedných predmetov. V rokoch 1975 – 1996 smala škola v každom ročníku II. stupňa vytvorenú jednu takzvanú *“matematickú”* triedu. Od roku 1996 boli vytvorené dve matematické triedy na každý ročník. V roku 1985 bola na škole zriadená špeciálna učebňa na vyučovanie matematiky a prírodovedných predmetov.

V súvislosti so školskou reformou boli matematické triedy premenované na triedy interaktívne. Cieľom vzdelávania v týchto triedach je motivovať a viesť žiakov k samostatnosti, tvorivosti, inovatívnosti. K dosiahnutiu spomínaného cieľa pomáha aj realizovanie projektu *Od tabuľky s griflíkom k tabletu*. Školský vzdelávací program obsahuje rozšírené vyučovanie cudzieho jazyka, tanečnú prípravu a streľbu zo vzduchovky. Škola realizuje kompletnú elektronickú agendu prostredníctvom EduPage.

## Referencie

## Externé odkazy
* Webová stránka školy
* EduPage

Kategória:Základné školy na Slovensku
Kežmarská
Kategória:Organizácie v zriaďovateľskej pôsobnosti Košického samosprávneho kraja
Raymond Hood

**Raymond Hood** (* 29. marec 1881 Pawtucket, Rhode Island, USA - † 14. august 1934, Sleepy Hollow, New York) bol americký architekt, ktorý navrhoval mrakodrapy prevažne pre Chicago a New York.

## Životopis
Študoval v Massachusetts na Institute of Technology. Pracoval vo firme v Bostone a potom šiel znova na štúdium do Paríža. Kvôli praxi v New Yorku často cestoval medzi Európou a Amerikou.

Je pochovaný na Sleepy Hollow Cemetery v New Yorku.

## Tvorba
Slávnym sa stal až v roku 1922, keď spolu s Johnom Howellsom vyhral súťaž na návrh Chicago Tribune Tower. Ich viťazný návrh predbehol dvesto iných vrátane nápadov od velikánov ako sú Walter Gropius, Adolf Loos či Eliel Saarinen. Tribune building je jednou z mnohých budov v gotickom až neogotickom štýle, ktoré navrhol za svoj život. Tieto štýly však neskôr zanechal a svoju tvorbu dokonale prečistil.

Jeho najzmámejšia práca je návrh Rockefeller Centre v New Yorku pre rodinu Rockefellerovcov. Pôvodných 14 budov Centra v štýle Art Deco sa neskôr znásobilo na 19, ktoré sú však postavené v medzinárodnom štýle Time Life. 
Celé cetrum bolo opísané ako symbol modernistickej capitalistickej architektúry.

### Realizácia
Jeho tvorba zahŕňa budovy ako Tribune Tower v Chicagu, American Radiator Building v New Yorku, New York Daily News Building v New Yorku, Rockefeller Center v New Yorku a Masonic Temple v Pennsylvanii. Všetky bolo navrhnuté v rokoch 1924 až 1930.
Jeho návrhy sú čisto logické a praktické a svoju vieru vkladal do architektúry výškových budov.

## Referencie


Kategória:Architekti USA
Kategória:Osobnosti z Rhode Islandu
Stredná odborná škola strojnícka

**Stredná odborná škola strojnícka** môže byť:
*Stredná odborná škola strojnícka Aurela Stodolu (Košice)
*Spojená škola-Stredná odborná škola strojnícka (Martin)
*Stredná odborná škola strojnícka (Skalica)
*Stredná odborná škola strojnícka (Kysucké Nové Mesto)
*Stredná odborná škola strojnícka (Považská Bystrica)
Univerzitná nemocnica Bratislava

**Univerzitná nemocnica Bratislava** (skr. **UNB**; do 30. júna 2010 **Fakultná nemocnica s poliklinikou Bratislava** – skr. **FNsP Bratislava**) je univerzitná nemocnica v Bratislave. Jej sídlo je v Nemocnici Ružinov, združuje spolu päť samostatných nemocníc v rôznych mestských častiach Bratislavy.

Zahŕňa tieto nemocnice:
*Univerzitná nemocnica Bratislava – Nemocnica Ružinov – hlavná budova, sídlo riaditeľstva
*Univerzitná nemocnica Bratislava – Nemocnica Staré Mesto *(Nemocnica Mickiewiczova)*
*Univerzitná nemocnica Bratislava – Nemocnica akademika Ladislava Dérera *(Nemocnica Kramáre)*
*Univerzitná nemocnica Bratislava – Nemocnica svätého Cyrila a Metoda *(Nemocnica Antolská)*
*Univerzitná nemocnica Bratislava – Špecializovaná geriatrická nemocnica Podunajské Biskupice

De iure je pokračovateľom *Fakultnej nemocnice s poliklinikou Ružinov* (do júna 2003 *Nemocnica s poliklinikou Ružinov*), ktorá 1. januára 2005 dostala názov *Fakultná nemocnica s poliklinikou Bratislava*, a ktorej boli súčasne pričlenené iné nemocnice. De facto teda vznikla k 1. januáru 2005 zlúčením nasledujúcich nemocníc:
* Fakultná nemocnica s poliklinikou Ružinov, Ružinovská č. 6 Bratislava (dnes Nemocnica Ružinov)
* Fakultná nemocnica Bratislava, Mickiewiczova č. 13 (dnes Nemocnica Staré Mesto)
* Fakultná nemocnica s poliklinikou akad. L. Dérera, Limbová č. 5 (dnes Nemocnica akademika Ladislava Dérera)
* Fakultná nemocnica s poliklinikou sv. Cyrila a Metoda Petržalka, Antolská č. 11 (dnes Nemocnica svätého Cyrila a Metoda)
* Národný ústav tuberkulózy a respiračných chorôb, Krajinská č. 101, Bratislava – Podunajské Biskupice (dnes ŠGN Podunajské Biskupice(?), časť(?) od februára 2006 opäť samostatná)
* Psychiatrická nemocnica Philippa Pinela, Malacká cesta č. 63 Pezinok (od februára 2006 opäť samostatná) 1. júla 2010 bola nemocnica premenovaná na súčasný názov.

## Referencie


## Externé odkazy

* Domovská stránka


Kategória:Nemocnice v Bratislave
Kategória:Fakultné nemocnice na Slovensku
Zimné olympijské hry 2018

náhľad|Športoviská ZOH
**Zimné olympijské hry 2018**, oficiálne nazvané ako **XXIII. zimné olympijské hry** (po francúzsky: *Les XXIIIes Jeux olympiques d'hiver,* po kórejsky: 제23회 동계 올림픽, *Je-isipsamhoe Donggye Ollimpik*) a taktiež známe ako **PyeongChang 2018**, boli medzinárodné multi-športové udalosti, ktoré sa konali od 9. do 25. februára 2018 v Pchjongčchangu v Južnej Kórei.

## Hlasovanie

## Zoznam športov
Počas XXIII. Zimných olympijských hier sa súťažilo v 15 zimných športoch v 102 disciplínach:

* 20px Alpské lyžovanie (11)
* 20px Biatlon (11)
* 20px Boby (3)
* 20px Beh na lyžiach (12)

* 20px Curling (3)
* 20px Krasokorčuľovanie (5)
* 20px Akrobatické lyžovanie (10)
* 20px Ľadový hokej (2)

* 20px Sánkovanie (4)
* 20px Severská kombinácia (3)
* 20px Šortrek (8)
* 20px Skeleton (2)

* 20px Skoky na lyžiach (4)
* 20px Snowboarding (10)
* 20px Rýchlokorčuľovanie (14)


## Kalendár
Nasledujúci kalendár zobrazuje časové rozdelenie športových disciplín na ZOH 2018. Modré podfarbenie pri športe v daný deň znamená, že v disciplíne sa súťažilo, ale neuskutočnila sa žiadna finálová disciplína. Žlté podfarbenie značí finálové zápolenie v daný deň. Ružové podfarbenie značí exhibičné, nesúťažné predstavenie. Číslo udáva počet finálových disciplín.

[náhľad|Olympijská pochodeň použitá počas hier v [Pchjongčchangu.]]

## Otvárací ceremoniál
Na otváracom ceremoniáli pochodovali športovci Severnej a Južnej Kórey spolu. Slovenskou vlajkonosičkou bola lyžiarka Veronika Velez-Zuzulová. Olympijský oheň zapálila krasokorčuliarka Kim Ju-na.Na ZOH 2018 sú aj výpravy z krajín: Andorra, Bermudy, Eritrea, Ghana, India, Keňa, Madagaskar, Monako, San Maríno, Tonga a mnohé daľšie exotické krajiny.

## Referencie

## Pozri aj
* Zimné paralympijské hry 2018
* Slovensko na Zimných olympijských hrách 2018

## Externé odkazy
* ZOH 2018 pjongčangkomplexné správy s aktuálnymi výsledkami a medailová bilancia


Kategória:Zimné olympijské hry
Kategória:Šport v 2018
OH
Kategória:2018 v Kórejskej republike
Kategória:Pchjongčchang
Český svět

**Český svět** bol ilustrovaný fotografický dvojtýždenník, ktorý v rokoch 19041929 patril k spoločenským časopisom. Pred prvou svetovou vojnou to bol najvýznamnejší obrazový časopis v češtine.

Tento magazín prispěl k vývoju reportážnej a novinárskej fotografie. Prispievali do neho okrem Brunera-Dvořáka tiež Vladimír Jindřich Bufka, Bohumil Střemcha a Zikmund Reach.

Rudolf Bruner-Dvořák v rokoch 19041910 patril ku kmeňovým autorom a zverejňoval fotografie zo svojich ciest.

## Referencie

## Pozri aj
*Novinárska fotografia

## Zdroj

Kategória:Fotografické časopisy
Kategória:Časopisy v Česku
Stredná odborná škola strojnícka (Považská Bystrica)

**Stredná odborná škola strojnícka (SOŠs)** Považská Bystrica - pokračovateľom úspešného Stredného odborného učilišťa strojárskeho v Považskej Bystrici

## Základné informácie
Riaditeľ(ka):

## Súčasnosť
V školskom roku 2009/2010 sú otvorené nasledovné 

## Študijné odbory 4-ročné
* Mechanik strojov a zariadení (MSZ)
* Mechanik nastavovač (MN)
* Mechanik elektrotechnik (ME)
* Mechanik počítačových sietí (MPS)

## Učebné odbory 3- ročné
* Obrábač kovov (OK)
* Mechanik opravár strojov a zariadení (MOSZ)
* Automechanik

## Učebný odbor 2-ročný
* Obrábač kovov B 

## Nadstavbové odbory  2-ročné
* Podnikanie a služby
* Výroba, montáž a oprava prístrojov, strojov a zariadení
* Elektrotechnika – energetika
* Manažér predaja a prevádzky autoservis

## Externé odkazy
* http://www.soujpb.edupage.sk   oficiálna webová stránka školy 

Kategória:Stredné odborné školy na Slovensku
Kategória:Školy v Považskej Bystrici
Boeing 727

**Boeing 727** je americké úzkotrupé dopravné lietadlo, ktoré vyvinula a vyrábala spoločnosť Boeing Commercial Airplanes. Po prvýkrát vzlietlo v roku 1963 a dlhý čas bolo najpopulárnejším prúdovým dopravným lietadlom na svete. Celkovo bolo vyrobených 1 831 kusov. O titul najpredávanejšieho prúdového dopravného lietadla na svete prišlo až začiatkom 90. rokov, kedy ho prekonal Boeing 737. V auguste 2008 bolo po celom svete v prevádzke ešte 81 Boeingov 727-100 a 419 Boeingov 727-200.

## Technické údaje
thumb|right|Porovnanie rôznych variantov modelu 727

## Iné projekty

## Externé odkazy
*Model 727 na stránkách Boeing.com
*Podrobné specifikace typu 727
*Fotografie prototypu Boeingu 727
*Boeing-727.com
*Aircraft-Info.net – Boeing 727-100
*Aircraft-Info.net – Boeing 727-200
*Airsafe.com – Seznam havárií Boeingu 727

## Zdroj
* 

Kategória:Lietadlá Boeing
Kategória:Dopravné lietadlá USA
Luna Lovegoodová

**Luna Lovegoodová** je fiktívna postava zo série Harry Potter. Bola študentkou Rokfortskej strednej školy čarodejníckej a bola zaradená do fakulty Bystrohlav. Prvý krát sa vyskytla v knihe Harry Potter a Fénixov rád, piatom diele série.

Mala svetlé vlasy špinavoblonďavej farby, sivé, takmer vždy vypúlené oči, takže vyzerala, ako by bola ustavične prekvapená. Veľmi výrazne sa obliekala a na Rokforte mala povesť čudáčky. Verila v existenciu mnohých nepotvrdených čarovných tvorov a iných javov bizarných ešte aj na čarodejnícky svet a na rozličné neoverené a krajne nepravdepodobné teórie. Pôsobila zasnene až neprítomne, neraz rozprávala mimo kontextu. Dôsledkom toho nemala priateľov, spolužiaci ju šikanovali a dávali jej hanlivú prezývku "Šaluna". Veľmi si preto cenila neskôr nadobudnutú priazeň Harryho a jeho kamarátov.

## Výskyt v knihách

Najradšej nosila náhrdelník z korkových zátok a reďkovkové náušnice (vyrobené z dirigovateľných sliviek). Po celý rok chodievala bosá, lebo jej spolužiaci skrývali topánky a neskôr aj oblečenie.

Nemala súrodencov. Jej mama Pandora Lovegoodová zomrela počas experimentovania s kúzlami, keď mala Luna 9 rokov. Dôsledkom tejto tragédie Luna videla testraly, magické tvory, ktoré uvidia len čarodejníci, ktorí videli niekoho umrieť. Odvtedy ju vychovával iba otec, Xenophilius Lovegood, ktorý vydával časopis *Sršeň* s nedôveryhodnou povesťou. Spolu s ním žila neďaleko obce Vydrí Sv. Dráb, v blízkosti Weasleyovcov. 

Na Rokforte chodila o ročník nižšie ako Harry Potter, do triedy s Ginny Weasleyovou. Bola jednou z mála, ktorí uverili Harryho tvrdeniu, že najtemnejší čarodejník, lord Voldemort, sa vrátil. Cez časopis svojho otca pomohla Harrymu zverejniť pravdu o Voldemortovom návrate. Toto číslo časopisu *Sršeň* malo obrovský úspech a rýchlo sa vypredalo, hoci ani po otvorenej výpovedi Harrymu mnohí neverili. 

V piatej knihe sa pridala k Dumbledorovej armáde a bojovala na Ministerstve mágie. Stala sa jednou z najlepších kamarátok Harryho Pottera a Ginny Weasleyovej. Zúčastnila sa Bitky o Oddelenie záhad Ministerstva mágie. V šiestom diele ju Harry pozval na večierok u Horaca Slughorna. 

V siedmej knihe bola unesená smrťožrútmi a uväznená v sídle Malfoyovcov kvôli vtedajšej disidencii jej otca. Bola väznená spolu s výrobcom prútikov Ollivanderom a raráškom Griphookom. Bola zachránená vďaka Harrymu, Hermione, Ronovi a Dobbymu, s ktorým sa odmiestnila do lastúrového domčeka u Fleur a Billa. Zúčastnila sa boja o Rokfort. Harrymu pomáhala nájsť horcrux a zaviedla ho do Bystrohlavskej klubovne.  Bol do nej zamilovaný Neville Longbottom, za ktorého sa však nikdy nevydala. Harry po nej pomenoval svoju dcéru Lily Lunu Potterovú. Hrala ju herečka Evanna Lynch.

Kategória:Postavy zo série Harry Potter